**פרק שני: משימת סיכום**

**⏴ במבט חדש לכיתה ב**

**היקף יחידת הלימוד:** שעור

**עמודים :** 77 **-** 78

# משימת סיכום- חיים בסביבת חיים

* מומלץ להיכנס לאתר **במבט מקוון** (למנויים), לספר הדיגיטלי לפעילות **משימת סיכום: סביבות חיים,** עמוד 77. פעילות זו היא גרסה דיגיטלית של הפעילות בספר בגרסת נייר.
* מומלץ להיכנס לאתר **במבט מקוון** (למנויים), לספר הדיגיטלי לפעילות **סביבות חיים מלאכותיות,** עמוד 77.

# המשימה בעמוד 77 מסכמת את הנושא סביבות חיים.

המשימה נועדה להביא את תלמידים להבנה שהסביבה שלנו מורכבת ממרכיבים חיים (יצורים חיים) וממרכיבים שאינם חיים (דוממים), שסביבת חיים היא המקום שבו יצורים חיים יכולים להשיג את הצרכים החיוניים שלהם, שמרכיבי סביבה ומגוון היצורים החיים בה יוצרים יחד סביבות חיים מגוונות- טבעיות ומעשה ידי אדם, שבני האדם משפיעים על הסביבה, ולעיתים פוגעים בה ולכן על האדם מוטלת אחריות לשמור עליה ולמנוע פגיעה במרכיביה.

לפני ביצוע המשימה מומלץ לקרוא בקול עם הילדים את היגדי הסיכום שבתבנית **בפרק זה למדנו,** עמוד 78 ולבקש מהתלמידים להשלים בקול את מושגי המפתח. קריאת ההיגדים תסייע לתלמידים לענות על משימת הסיכום.

אפשר להשתמש בהיגדי הסיכום שבתבנית **בפרק זה למדנו,** עמוד 78 לפעולות של הערכה:

פריטים של נכון/לא נכון

לדוגמה: צריך לשמור על הסביבה מפני פגיעה **נָכוֹן או לֹא נָכוֹן**

פריטים של השלמת מילים או התאמה

לדוגמה: סביבת חיים היא המקום שבו יצורים חיים יכולים להשיג את (הצרכים החיוניים שלהם).